Държавен вестник, бр. 73, 2022 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  73
МИНИСТЕРСТВО
НА ТРАНСПОРТА И СЪОБЩЕНИЯТА
Изменения на Анекса към Протокола от 1997 г. за изменение на Международната конвенция за 
предотвратяване на замърсяването от кораби от 1973 г., както е изменена с Протокола от 1978 г.
Ревизиран Анекс VI към MARPOL 73/78 
(Приети с Резолюция MEPC.328(76) на Комитета по опазване на морската среда на Международ-
ната морска организация на 17 юни 2021 г. В сила за Република България от 1 ноември 2022 г.)
1 
 
Комитетът по опазване на морската среда, 
Като припомня член 38, буква а) от Конвенцията за Международната морска организация 
относно функциите на Комитета по опазване на морската среда (Комитетът), които са му 
възложени по силата на международните конвенции за предотвратяване и контрол на 
замърсяването на морската среда от кораби, 
Като припомня също така член 16 от Международната конвенция за предотвратяване на 
замърсяването от кораби от 1973 г., изменена с протоколите към нея от 1978 г. и 1997 г. 
(MARPOL), в която се уточнява процедурата за изменение и се възлага на съответния орган на 
Организацията функцията за разглеждане на измененията към същата, които да бъдат приети 
от страните, 
Като припомня, че на своята седемдесет и втора сесия Комитетът прие резолюция 
MEPC.304(72) относно първоначалната стратегия на ММО за намаляване на емисиите на 
парникови газове от кораби, 
Като разгледа на своята седемдесет и шеста сесия предложените изменения на Анекс VI към 
MARPOL относно задължителни целеви технически и оперативни мерки за намаляване на 
въглеродния интензитет на международното корабоплаване и освобождаването на безпилотни, 
несамоходни баржи (UNSP) от определени изисквания за преглед и освидетелстване, които са 
били разпространени в съответствие с член 16, параграф 2, буква а) от MARPOL, 
След като на седемдесет и шестата си сесия също така ВЗЕ ПРЕДВИД цялостната оценка на 
въздействието на предложените изменения на Анекс VI към Конвенцията MARPOL върху 
държавите, включително върху развиващите се страни, особено върху най-слабо развитите 
страни (LDCs),и малките островни развиващи се държави (SIDS)1, 
1 
Приема, в съответствие с член 16, параграф 2, буква d) от MARPOL, измененията на 
Анекс VI към MARPOL, чийто текст е поместен в приложението към настоящата резолюция; 
2 
Определя, в съответствие с член 16, параграф 2, буква f), подточка iii) от MARPOL, че 
измененията на Анекс е VI към MARPOL се считат за приети на 1 май 2022 г., освен ако преди 
тази дата не по-малко от една трета от страните или страните, чиито комбинирани търговски 
флоти представляват не по-малко от 50 % от брутния тонаж на световния търговски флот, не 
са съобщили на Организацията своето възражение срещу измененията; 
3 
Приканва страните да отбележат, че в съответствие с член 16, параграф 2, буква g), 
подточка ii) от MARPOL измененията на Анекс VI към MARPOL влизат в сила на 1 ноември 
2022 г. след приемането им в съответствие с параграф 2 по-горе; 
                                                 
1 Както е посочено в документи MEPC 76/7/13, MEPC 76/INF.68 и MEPC 76/INF.68/Add.1, Add.2 и Add.3. 
МИНИСТЕРСТВА  
И ДРУГИ ВЕДОМСТВА